# Ουίλιαμ Μόρις

| Ουίλιαμ Μόρις |
| --- |
|  |
| Γενικές πληροφορίες |
| Γέννηση | 24  Μαρτίου 1834 Walthamstow |
| Θάνατος | 3  Οκτωβρίου 1896 Χάμερσμιθ |
| Τόπος ταφής | St. George's Churchyard |
| Χώρα πολιτογράφησης | Ηνωμένο Βασίλειο της Μεγάλης Βρετανίας και Ιρλανδίας Ηνωμένο Βασίλειο |
| Εκπαίδευση και γλώσσες |
| Μητρική γλώσσα | Αγγλικά |
| Ομιλούμενες γλώσσες | Αγγλικά |
| Σπουδές | Κολέγιο Έξετερ, Οξφόρδη (από 1853) Κολέγιο Μάρλμπορο |
| Πληροφορίες ασχολίας |
| Ιδιότητα | αρχιτέκτονας ποιητής σχεδιαστής γραφίστας ζωγράφος συγγραφέας έργων επιστημονικής φαντασίας πολιτικός εικονογράφος πεζογράφος καλλιτέχνης handicrafter social reformer καλλιγράφος decorative artist θεωρητικός της τέχνης συγγραφέας |
| Αξιοσημείωτο έργο | Red House, A Dream of John Ball, Willow Boughs Strawberry Thief |
| Περίοδος ακμής | 1869 - 1896 |
| Πολιτική τοποθέτηση |
| Πολιτικό κόμμα/Κίνημα | Social Democratic Federation και Socialist League |
| Οικογένεια |
| Σύζυγος | Jane Morris (από 1859) |
| Τέκνα | Μαίρη Μόρις |
| Αδέλφια | Isabella Gilmore |
| Συνεργάτης | Έντουαρντ Μπερν - Τζόουνς, Ντάντε Γκάμπριελ Ροσέτι, Philip Webb, Φορντ Μάντοξ Μπράουν, Peter Paul Marshall και Charles Joseph Faulkner |
| Ιστότοπος |
| williammorrissociety.org |
| Υπογραφή |
|  |
|  Σχετικά πολυμέσα |
|

Ο **Ουίλιαμ Μόρις** (αγγλ. *William Morris*) ήταν Άγγλος σχεδιαστής υφασμάτων, καλλιτέχνης, συγγραφέας και ελευθεριακός σοσιαλιστής συνδεδεμένος με την Αδελφότητα των Προραφαηλιτών και το κίνημα Αρτς εντ Κραφτς. Ίδρυσε μία καλλιτεχνική εταιρία με τους ζωγράφους Έντουαρντ Μπερν - Τζόουνς και Ντάντε Γκάμπριελ Ροσέτι που ενέπνευσε σημαντικά τη διακόσμηση εκκλησιών και σπιτιών κατά τον 20ο αιώνα. Ως συγγραφέας, εικονογράφος και μεσαιωνιστής, συνέβαλε στην εδραίωση της φανταστικής λογοτεχνίας και άσκησε άμεση επιρροή σε μεταπολεμικούς συγγραφείς όπως ο Τζον Ρόναλντ Ρούελ Τόλκιν. Συνέβαλε, επίσης, σημαντικά στην αναβίωση της τέχνης των υφασμάτων και παραδοσιακών της μεθόδων, καθώς και ένα από τα ιδρυτικά μέλη της Εταιρίας για την Προστασία Αρχαίων Κτηρίων, σημαντικός φορέας για την προστασία ιστορικών κτηρίων στο Ηνωμένο Βασίλειο.

## Τα γνωστότερα έργα

Ο Μόρις έγραψε και δημοσίευσε ποίηση, λογοτεχνία και μεταφράσεις αρχαίων και μεσαιωνικών κειμένων για ένα μεγάλο μέρος της ζωής του. Τα γνωστότερα έργα του συμπεριλαμβάνουν τα βιβλία *Η Άμυνα της Γκουίνεβιρ και Άλλα Ποιήματα* (1858), *Ο Γήινος Παράδεισος* (1868-1870), *Ένα Όνειρο του Τζον Μπολ* (1888), το ουτοπικό *Νέα από το Πουθενά* (1890) και το φανταστικό μυθιστόρημα *Το Πηγάδι στο Τέλος του Κόσμου* (1896). Υπήρξε σημαντική προσωπικότητα που συνέβαλε στη διάδοση του σοσιαλισμού στη Βρετανία, ιδρύοντας τον Σοσιαλιστικό Σύνδεσμο το 1884, ωστόσο απομακρύνθηκε από την οργάνωση μέχρι το τέλος της δεκαετίας λόγω διαφωνιών σχετικά με τους στόχους και τις μεθόδους του. Αφιέρωσε ένα μεγάλο μέρος της υπόλοιπης ζωής του στις Εκδόσεις Κέλμσκοτ, τις οποίες ίδρυσε το 1891. Οι εκδόσεις ήταν αφιερωμένες στην έκδοση περιορισμένων έντυπων βιβλίων που περιλάμβαναν εικονογραφημένα χειρόγραφα. Η έκδοση του 1896 *Έργα του Τζέφρι Τσόσερ* θεωρείται μέχρι σήμερα ως αριστούργημα στον σχεδιασμό βιβλίων.

* Επιλογή έργων
* *Η ωραία Ιζόλδη, 1858, Λονδίνο, Τέιτ Μπρίταιν*
* *Ο βασιλιάς Αρθούρος και ο σερ Λάνσελοτ* (υαλογρ.), 1862, Harden Grange (Yorkshire)
* *Ο Τριστάνος και η Ιζόλδη στην αυλή του βασιλιά Αρθούρου* (υαλογρ.), 1862, Harden Grange (Yorkshire)

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  Ουίλιαμ Μόρις στο Wikimedia Commons